CELEX: 62008CO0042
Language: mt
Date: 2008-05-22
Title: Digriet tal-Qorti tal-Ġustizzja (It-Tmien Awla) tat-22 ta' Mejju 2008.#M. Ilhan vs Staatssecretaris van Financiën.#Talba għal deċiżjoni preliminari: Hoge Raad der Nederlanden - l-Olanda.#L-ewwel subparagrafu tal-Artikolu 104(3) tar-Regoli tal-Proċedura - Libertà li jiġu pprovduti servizzi - Artikoli 49 KE sa 55 KE - Vetturi bil-mutur - Użu fi Stat Membru ta’ vettura bil-mutur irreġistrata u mikrija fi Stat Membru ieħor - Intaxxar ta’ din il-vettura fl-ewwel Stat Membru.#Kawża C-42/08.

Digriet tal-Qorti tal-Ġustizzja (It-Tmien Awla) tat-22 ta’ Mejju 2008 – Ilhan vs Staatssecretaris van Financiën 
      (Kawża C‑42/08)
      “L-ewwel subparagrafu tal-Artikolu 104(3) tar-Regoli tal-Proċedura – Libertà li jiġu pprovduti servizzi – Artikoli 49 KE sa 55 KE – Vetturi bil-mutur – Użu fi Stat Membru ta’ vettura bil-mutur irreġistrata u mikrija fi Stat Membru ieħor – Intaxxar ta’ din il-vettura fl-ewwel Stat Membru”
      Libertà li jiġu pprovduti servizzi – Restrizzjonijiet (Artikoli 49 KE sa 55 KE) (ara l-punt 25 u d-dispożittiv)
      Suġġett 
      
         
               Talba għal deċiżjoni preliminari – Hoge Raad der Nederlanden Den Haag –Interpretazzjoni tal-Artikoli 49 KE sa 55 KE – Leġiżlazzjoni
                  nazzjonali li tipprovdi għall-ġbir ta’ taxxa ta’ reġistrazzjoni matul l-ewwel użu ta’ vettura fis-sistema nazzjonali tat-toroq,
                  indipendentement mit-tul ta’ żmien li fih tintuża din is-sistema – Intaxxar ta’ persuna, stabbilita f’dan l-Istat Membru,
                  li tkun kriet vettura rreġistrata fi Stat Membru ieħor u li hija intiża essenzjalment sabiex tintuża fl-ewwel Stat Membru
                  għal għanijiet professjonali u privati għal perijodu ta’ tliet snin.
               
            Dispożittiv 
      L-Artikoli 49 KE u 55 KE jipprekludu l-applikazzjoni ta’ leġiżlazzjoni nazzjonali, bħal dik inkwistjoni fil-kawża prinċipali,
         li tipprovdi li persuna residenti jew stabbilita fi Stat Membru li tuża’ prinċipalment ġewwa dan l-Istat Membru vettura bil-mutur
         irreġistrata u mikrija fi Stat Membru ieħor għandha, matul l-ewwel użu ta’ din il-vettura fis-sistema tat-toroq tal-ewwel
         Stat Membru, tħallas taxxa li l-ammont tagħha huwa kkalkolat mingħajr ma jittieħed inkunsiderazzjoni t-tul ta’ żmien tal-kuntratt
         ta’ kiri ta’ din il-vettura u lanqas dak tal-użu tal-istess vettura fuq din is-sistema ta’ toroq.